section_heading: Parametri obrade tokarenjem
paragraph_text: Posmak f je relativno gibanje alata prema obratku. Okomit je na glavnu brzinu rezanja v<sub>c</sub>. Ovisi o vrsti materijala obratka, dubini rezanja, stanju površine (hrapavosti), suhom ili hlađenom tokarenju, alatu. Kod tokarenja posmak obavlja alat. Mjeri se u mm/o (milimetrima po okretaju glavnog radnog vretena, odnosno obratka).